Jdt.7.11 Et manserunt omnia castra filiorum Assur in circuitu eorum, pedites, et quadrigae, et equites eorum diebus triginta quatuor. Et defecerunt omnes inhabitantes Bethuliam, omnia enim vasa aquaria eorum, putei et cisternae, evacuata sunt, et non habebant quod biberent in satietate in una die, quoniam ad mensuram dabant eis aquam bibere. Et anxiabant infantes eorum et mulieres, et iuvenes deficiebant siti, et cadebant in plateis civitatis, et in transitu portarum, et non erat virtus iam in eis.